sukhrobnurali/uzbek-legal-corpus huggingface dataset:
XALQ TAʼLIMI HUDUDIY ORGANLARI TUZILMASINI TAKOMILLAShTIRISh TOʻGʻRISIDA
(resolution, 2019-09-30)

Oʻzbekiston Respublikasi Prezidentining “2011-yil uchun asosiy makroiqtisodiy koʻrsatkichlar va Oʻzbekiston Respublikasi Davlat budjeti parametrlari toʻgʻrisida” 2010-yil 24-dekabrdagi PQ-1449-son qaroriga muvofiq hamda umumtaʼlim muassasalari faoliyatini metodik va tashkiliy jihatdan taʼminlashni yanada takomillashtirish maqsadida Vazirlar Mahkamasi qaror qiladi: 2. Tuman (shahar) xalq taʼlimi boʻlimlari xodimlarining lavozim maoshlari miqdorlari ilovaga muvofiq tasdiqlansin. 3. Quyidagilar tuman (shahar) xalq taʼlimi boʻlimlarining asosiy vazifalari etib belgilansin: idoraviy mansubligidan va mulkchilik shakllaridan qatʼi nazar, maktabgacha, umumiy oʻrta va maktabdan tashqari taʼlim muassasalari faoliyatini muvofiqlashtirish va ular tomonidan davlat taʼlim standartlariga rioya etilishi yuzasidan monitoringni amalga oshirish; maktabgacha, umumiy oʻrta va maktabdan tashqari taʼlim, taʼlim muassasalarida oʻquv-tarbiya ishlarini metodik taʼminlashni tashkil etish, oʻquv-tarbiya jarayoniga oʻqitishning zamonaviy va ilgʻor shakllarini, eng yangi pedagogik va axborot texnologiyalarini, maʼnaviy-axloqiy tarbiyalashning samarali shakl va metodlarini joriy etish; taʼlim muassasalari tomonidan ular huzurida tashkil etilgan zamonaviy moddiy-texnika bazasidan, shu jumladan oʻquv-laboratoriya asbob-uskunalari, kompyuter texnikasi, mebellar va jihozlardan samarali foydalanilishini taʼminlash; oʻquvchilarning kasbga yoʻnaltirilishini va psixologik-pedagogik diagnostikasini, vasiylikni, bolalar va oʻsmirlarning huquq va manfaatlarini himoya qilishni, ular bilan, shu jumladan ijtimoiy nochor bolalar bilan doimiy ish olib borishni tashkil etish. 6. Oʻzbekiston Respublikasi Xalq taʼlimi vazirligi Adliya vazirligi bilan birgalikda bir oy muddatda qonun hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.N. Aripov zimmasiga yuklansin. ‎ ‎ ‎ ‎ ‎ ‎ (soʻm)‎ T/r Lavozimlar nomi Tuman (shahar) xalq taʼlimi boʻlimlari xodimlarining lavozim maoshlari miqdorlari shaharlar-viloyatlar markazlari, Nukus shahri va qishloq tumanlari shahar tumanlari viloyatga boʻysunuvchi shaharlar‎ I guruh‎ II guruh‎ I guruh‎ II guruh‎ 1.‎ Boʻlim mudiri‎ 485 140 456 195‎ 456 195‎ 427 696‎ 456 195‎ 2.‎ Mudir oʻrinbosari — guruh rahbari‎ 372 789‎ 346 155‎ 372 789‎ 346 155‎ 346 155‎ 3.‎ Shoʻba mudiri‎ 372 789‎ 346 155‎ 372 789‎‎ 346 155‎ 346 155‎ 4.‎ Taʼlim muassasalari faoliyatini va oʻquvchilarni maʼnaviy-axloqiy tarbiyalashni tashkil etish boʻyicha mutaxassislar‎ 354 150‎ 328 848‎ 354 150‎ 328 848‎ 328 848‎ 5.‎ Taʼlim muassasalari binolarining texnik holati, infratuzilmasi va jihozlanganligi masalalari boʻyicha mutaxassis (muhandis) ‎ 346 155‎ 319 598‎ 346 155‎ 319 598‎ 319 598‎ 6.‎ Buxgalter‎ 248 526‎ 230 770‎ 248 526‎ 230 770‎ 230 770‎ 7.‎ Iqtisodchi‎ 230 770‎ 213 065‎ 230 770‎ 213 065‎ 213 065‎ 8.‎ Kadrlar boʻyicha inspektor‎ 230 770‎‎ 213 065 230 770‎‎ 213 065‎‎ 213 065‎‎
2011-yil 5-mart shanba dam olish kunini 2011-yil 7-mart dushanbaga koʻchirish toʻgʻrisida
(resolution, 2020-09-28)

Xalqaro xotin-qizlar kuni munosabati bilan hamda aholining dam olishi uchun qulay shart-sharoitlar yaratish va ish vaqtidan oqilona foydalanish maqsadida: 2011-yil 5-mart shanba dam olish kuni 2011-yil 7-mart dushanbaga koʻchirilsin; 2011-yil 5-mart shanba kuni ish kuni deb eʼlon qilinsin.
XALQARO SHARTNOMALARNI TASDIQLASH TOʻGʻRISIDA
(resolution, 2011-02-25)

1. Quyidagi 2010-yil 24-noyabr kuni Doxa (Qatar Davlati) shahrida imzolangan: Oʻzbekiston Respublikasi Hukumati bilan Qatar Davlati Hukumati oʻrtasida iqtisodiy, savdo va texnikaviy hamkorlik qilish toʻgʻrisidagi Bitim; Oʻzbekiston Respublikasi Hukumati bilan Qatar Davlati Hukumati oʻrtasida huquqiy sohada hamkorlik qilish toʻgʻrisidagi Bitim; Oʻzbekiston Respublikasi Hukumati bilan Qatar Davlati Hukumati oʻrtasida atrof-muhitni muhofaza qilish va barqaror taraqqiyot maqsadida tabiiy resurslardan oqilona foydalanish toʻgʻrisidagi anglashuv Memorandumi tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnomalar kuchga kirishi uchun zarur boʻlgan ichki davlat tartib-qoidalari bajarilgani toʻgʻrisida tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnomalar kuchga kirgandan keyin belgilangan tartibda Oʻzbekiston Respublikasining majburiyatlari bajarilishi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
“SAVDO TAShKILOTLARI TOMONIDAN IJTIMOIY AHAMIYATGA EGA BOʻLGAN AYRIM TURDAGI ISTEʼMOL TOVARLARI (UN, OʻSIMLIK YoGʻI VA QAND-ShAKAR)GA ChEKLANGAN SAVDO USTAMALARINI QOʻLLANISh TARTIBI TOʻGʻRISIDAGI NIZOMNI TASDIQLASh HAQIDA”GI QARORNI OʻZ KUChINI YOʻQOTGAN DEB TOPISh TOʻGʻRISIDA
(resolution, 2011-02-23)

Oʻzbekiston Respublikasi Vazirlar Mahkamasining 2001-yil 31-oktabrdagi 433-son “Ijtimoiy ahamiyatga ega boʻlgan isteʼmol tovarlari bilan savdo qilishni tartibga solishga doir qoʻshimcha chora-tadbirlar toʻgʻrisida”gi qarorining (Oʻzbekiston Respublikasi qonun hujjatlari toʻplami, 2001-y., 20-son, 144-modda) 1-bandiga muvofiq Oʻzbekiston Respublikasi Moliya vazirligi, Monopoliyadan chiqarish va raqobatni rivojlantirish davlat qoʻmitasi va Davlat soliq qoʻmitasi qaror qiladilar: 1. Oʻzbekiston Respublikasi Moliya vazirligi, Monopoliyadan chiqarish va raqobatni rivojlantirish davlat qoʻmitasi, Davlat soliq qoʻmitasining 2001-yil 1-noyabrdagi 120, 9, 2001-112-son “Savdo tashkilotlari tomonidan ijtimoiy ahamiyatga ega boʻlgan ayrim turdagi isteʼmol tovarlari (un, oʻsimlik yogʻi va qand-shakar)ga cheklangan savdo ustamalarini qoʻllanish tartibi toʻgʻrisidagi nizomni tasdiqlash haqida”gi qarori (2001-yil 13-noyabr, roʻyxat raqami 1083) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2001-y., 21-son) oʻz kuchini yoʻqotgan deb hisoblansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
“BIR TALABANI OʻQITISh XARAJATLARIDAN KELIB ChIQIB BUDJET MABLAGʻLARI HISOBIGA OLIY TAʼLIM MUASSASALARINING XARAJATLARINI NORMATIV REJALAShTIRISh VA MOLIYALAShTIRISh TARTIBI TOʻGʻRISIDA”GI NIZOMGA OʻZGARTIRISh VA QOʻShIMChALAR KIRITISh HAQIDA
(resolution, 2021-04-03)

Oʻzbekiston Respublikasi Vazirlar Mahkamasining 2010-yil 16-avgustdagi 178-son “Respublikaning oliy taʼlim muassasalarini moliyalashtirish tartibini yanada takomillashtirish chora-tadbirlari toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2010-y., 33-son, 276-modda) muvofiq Oʻzbekiston Respublikasi Moliya vazirligi va Oliy va oʻrta maxsus taʼlim vazirligi qaror qiladilar: 1. Oʻzbekiston Respublikasi Moliya vazirligi va Oliy va oʻrta maxsus taʼlim vazirligining 2010-yil 20-avgustdagi 67, 329-sonli qarori bilan tasdiqlangan “Bir talabani oʻqitish xarajatlaridan kelib chiqib budjet mablagʻlari hisobiga oliy taʼlim muassasalarining xarajatlarini normativ rejalashtirish va moliyalashtirish tartibi toʻgʻrisida”gi nizomga (roʻyxat raqami 2136, 2010-yil 26-avgust) (Oʻzbekiston Respublikasi qonun hujjatlari toʻplami, 2010-y., 34-son, 296-modda) ilovaga muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 1. Quyidagi mazmundagi 3-1 band bilan toʻldirilsin: “3-1. Oʻzbekiston Respublikasi Moliya vazirligi va Oliy va oʻrta maxsus taʼlim vazirligi har yili kelgusi moliya yili uchun budjet mablagʻlari hisobiga moliyalashtiriladigan respublika oliy taʼlim muassasalarining guruhlari boʻyicha bir talabani oʻqitish xarajatlarining bazaviy normativlarini tasdiqlaydilar.”. 2. 7-band quyidagi tahrirda bayon etilsin: “7. OTMning xarajatlar smetasini tuzish Oʻzbekiston Respublikasi Davlat budjetida turuvchi tashkilotlarning xarajatlar smetasi va shtatlar jadvalini tuzish, koʻrib chiqish, tasdiqlash va roʻyxatdan oʻtkazish tartibi toʻgʻrisidagi nizomga (roʻyxat raqami № 2157, 2010-yil 19-noyabr) (Oʻzbekiston Respublikasi qonun hujjatlari toʻplami, 2010-y., 47-son, 440-modda) asosan amalga oshiriladi.”. 3. 10-bandning oʻninchi xatboshisi quyidagi tahrirda bayon etilsin: “stipendiya xarajatlari stipendiyalar miqdorlari va amaldagi stipendiya bilan taʼminlash tartibiga muvofiq hisoblanadi;”.
VOYAGA YETMAGANLARNI QABUL QILISh-TAQSIMLASh VA ULARGA IJTIMOIY YORDAM KOʻRSATISh TOʻGʻRISIDA TOShKENT ShAHAR XALQ TAʼLIMI BOSh BOShQARMASI MAXSUS MUASSASALARINING NIZOMINI OʻZ KUChINI YOʻQOTGAN DEB HISOBLASh HAQIDA
(order, 2011-02-23)

Oʻzbekiston Respublikasi Vazirlar Mahkamasining 2008-yil 17-oktabrdagi 230-son “Mehribonlik uyi toʻgʻrisidagi nizomni tasdiqlash haqida”gi (Oʻzbekiston Respublikasi qonun hujjatlari toʻplami, 2008-y., 43-son, 435-modda), 2010-yil 26-noyabrdagi 268-son “Ixtisoslashtirilgan oʻquv-tarbiya muassasalari toʻgʻrisidagi nizomlarni tasdiqlash haqida”gi (Oʻzbekiston Respublikasi qonun hujjatlari toʻplami, 2010-y., 48-son, 445-modda) va 2010-yil 26-noyabrdagi 269-son “Ichki ishlar organlarining voyaga yetmaganlarga ijtimoiy-huquqiy yordam koʻrsatish markazlari toʻgʻrisidagi nizomni tasdiqlash haqida”gi (Oʻzbekiston Respublikasi qonun hujjatlari toʻplami, 2010-y., 48-son, 446-modda) qarorlariga muvofiq buyuraman: 1. Oʻzbekiston Respublikasi Xalq taʼlimi vazirligi tomonidan tasdiqlangan Voyaga yetmaganlarni qabul qilish-taqsimlash va ularga ijtimoiy yordam koʻrsatish toʻgʻrisida Toshkent shahar xalq taʼlimi bosh boshqarmasi maxsus muassasalarining nizomi (roʻyxat raqami 761, 1999-yil 2-iyul) oʻz kuchini yoʻqotgan deb hisoblansin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRIShLAR VA QOʻShIMChA KIRITISh TOʻGʻRISIDA (OʻZBEKISTON RESPUBLIKASINING “ADLIYA ORGANLARI VA MUASSASALARI FAOLIYATI TAKOMILLAShTIRILIShI MUNOSABATI BILAN OʻZBEKISTON RESPUBLIKASINING AYRIM QONUN HUJJATLARIGA OʻZGARTISh VA QOʻShIMChALAR KIRITISh TOʻGʻRISIDA” 2010 YIL 14 SENTYABRDAGI OʻRQ-255-SONLI QONUNI)
(law, 2022-03-01)

Oʻzbekiston Respublikasining “Adliya organlari va muassasalari faoliyati takomillashtirilishi munosabati bilan Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida” 2010-yil 14-sentabrdagi OʻRQ-255-sonli Qonunini amalga oshirish maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar va qoʻshimcha kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov va Oʻzbekiston Respublikasi adliya vaziri R.A. Muhitdinov zimmasiga yuklansin. 3. Vazirlar Mahkamasining “Avtomototransport vositalarini sotib olish, ulardan foydalanish va ularni boshqa shaxsga berishni tartibga solishga doir qoʻshimcha chora-tadbirlar toʻgʻrisida” 2006-yil 7-martdagi 38-son qarori (Oʻzbekiston Respublikasi QT, 2006-y., 3-son, 17-modda) 1-bandining ikkinchi xatboshidagi “notariuslar esa litsenziyadan ham mahrum qilinsin” soʻzlari chiqarib tashlansin.
XALQARO SHARTNOMALARNI TASDIQLASH TOʻGʻRISIDA
(resolution, 2011-02-22)

1. Quyidagi 2010-yil 27-sentabr kuni Toshkent shahrida imzolangan: Oʻzbekiston Respublikasi Hukumati bilan Ozarbayjon Respublikasi Hukumati oʻrtasida 2011 — 2015-yillarda iqtisodiy hamkorlik qilish toʻgʻrisidagi Bitim; Oʻzbekiston Respublikasi Hukumati bilan Ozarbayjon Respublikasi Hukumati oʻrtasida 1997-yil 18-iyundagi Oʻzbekiston Respublikasi hamda Ozarbayjon Respublikasi fuqarolarining vizasiz safarlari toʻgʻrisidagi Bitimga oʻzgartish va qoʻshimchalar kiritish haqidagi Protokol tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnomalar kuchga kirishi uchun zarur boʻlgan ichki davlat tartib-qoidalari bajarilgani toʻgʻrisida tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnomalar kuchga kirgandan keyin belgilangan tartibda Oʻzbekiston Respublikasining majburiyatlari bajarilishi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
XALQARO SHARTNOMANI TASDIQLASH TOʻGʻRISIDA
(resolution, 2011-02-21)

1. 2010-yil 27-noyabrda Ar-Riyod shahrida (Saudiya Arabistoni Podshohligi) imzolangan Oʻzbekiston Respublikasi Hukumati bilan Saudiya Arabistoni Podshohligi Hukumati oʻrtasida terrorizm, uyushgan jinoyatchilik hamda giyohvandlik vositalari va psixotrop moddalarning noqonuniy aylanishiga, shuningdek boshqa jinoyatlarga qarshi kurash sohasida hamkorlik toʻgʻrisidagi Bitim tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnomaning kuchga kirishi uchun zarur boʻlgan davlat ichki tartib-taomillari bajarilganligi hamda uni amalga oshirish uchun masʼul boʻlgan vakolatli organ toʻgʻrisida depozitariyga tegishli bildirishnoma yuborsin. 3. Oʻzbekiston Respublikasi Vazirlar Mahkamasi hamda tegishli vazirlik va idoralarning rahbarlari ushbu xalqaro shartnoma kuchga kirgandan keyin Oʻzbekiston Respublikasining majburiyatlari bajarilishi ustidan belgilangan tartibda nazoratni taʼminlasin. 4. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M.Mirziyoyev zimmasiga yuklansin.
“OʻZBEKISTON TAShQI IQTISODIY AXBOROT-TIJORAT MARKAZI” OChIQ AKSIYADORLIK JAMIYATINI TUGATISh ChORA-TADBIRLARI TOʻGʻRISIDA
(resolution, 2011-02-21)

Oʻzbekiston Respublikasi Prezidentining “Davlat va xoʻjalik boshqaruvi organlari tuzilmasini yanada takomillashtirish va xodimlari sonini maqbullashtirish chora-tadbirlari toʻgʻrisida” 2010-yil 20-dekabrdagi PQ-1444-son qaroriga muvofiq Vazirlar Mahkamasi qaror qiladi: 1. “Oʻzbekiston tashqi iqtisodiy axborot-tijorat markazi” ochiq aksiyadorlik jamiyati (keyingi oʻrinlarda “Oʻzaxborottijoratmarkaz” ochiq aksiyadorlik jamiyati deb ataladi) aksiyadorlarining umumiy yigʻilishi tomonidan, qonun hujjatlarida belgilangan tartibda: “Oʻzaxborottijoratmarkaz” ochiq aksiyadorlik jamiyatini tugatish; “Oʻzaxborottijoratmarkaz” ochiq aksiyadorlik jamiyatini tugatish komissiyasini tashkil etish toʻgʻrisida qaror qabul qilinganligi maʼlumot uchun qabul qilinsin. 2. “Oʻzaxborottijoratmarkaz” ochiq aksiyadorlik jamiyatini tugatish bilan bogʻliq ishlarni muvofiqlashtirish uchun 1-ilovaga* muvofiq tarkibda ishchi komissiya tashkil etilsin. Ishchi komissiya “Oʻzaxborottijoratmarkaz” ochiq aksiyadorlik jamiyatini qonun hujjatlarida belgilangan tartibda tugatish bilan bogʻliq chora-tadbirlar kompleksi amalga oshirilishini taʼminlasin. 3. Oʻzbekiston Respublikasi Hukumatining 2-ilovaga muvofiq ayrim qarorlariga oʻzgartirishlar kiritilsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari E.M. Gʻaniyev zimmasiga yuklansin. 1. Vazirlar Mahkamasining “Xalqaro savdo obyektlari respublika kompleksini tashkil etish toʻgʻrisida” 1992-yil 16-sentabrdagi 433-son qarorida: a) 1-bandda: uchinchi xatboshi chiqarib tashlansin; toʻrtinchi xatboshi uchinchi xatboshi deb hisoblansin; b) 5-band oʻz kuchini yoʻqotgan deb hisoblansin. 2. Vazirlar Mahkamasining “Toshkent shahridagi Xalqaro savdo-koʻrgazma kompleksi hududida jamoat tartibi saqlanishini va xavfsizlikni taʼminlashga doir qoʻshimcha chora-tadbirlar toʻgʻrisida” 1999-yil 10-maydagi 231-son qarori 4-bandining ikkinchi xatboshidagi “va Tashqi iqtisodiy aloqalar vazirligining “Oʻzaxborottijoratmarkaz” respublika tijorat markazi” soʻzlari “Tashqi iqtisodiy aloqalar, investitsiyalar va savdo vazirligi” soʻzlari bilan almashtirilsin.
Mehnatning zararli va oʻta zararli sharoitlarida ish bilan band boʻlgan “Oʻzstandart” agentligi xodimlari uchun maxsus kiyim, maxsus poyabzal va yakka tartibda himoyalanishning boshqa vositalarini bepul berishning namunaviy normalarini tasdiqlash haqida
(order, 2021-12-03)

Oʻzbekiston Respublikasi Vazirlar Mahkamasining 2000-yil 12-iyuldagi 267-son “Mehnatni muhofaza qilishga doir meʼyoriy hujjatlarni qayta koʻrib chiqish va ishlab chiqish toʻgʻrisida”gi (Oʻzbekiston Respublikasi Hukumati qarorlari toʻplami, 2000-y., 7-son, 39-modda) va 2010-yil 20-iyuldagi 153-son “Mehnatni muhofaza qilish boʻyicha normativ-huquqiy bazani yanada takomillashtirish toʻgʻrisida”gi (Oʻzbekiston Respublikasi qonun hujjatlari toʻplami, 2010-y., 28-29-son, 234-modda) qarorlariga muvofiq buyuraman: 1. Mehnatning zararli va oʻta zararli sharoitlarida ish bilan band boʻlgan “Oʻzstandart” agentligi xodimlari uchun maxsus kiyim, maxsus poyabzal va yakka tartibda himoyalanishning boshqa vositalarini bepul berishning namunaviy normalari ilovaga muvofiq tasdiqlansin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. Mazkur Namunaviy meʼyorlar “Oʻzstandart” agentligi va Oʻzbekiston Kasaba uyushmalari Federatsiyasi Kengashi bilan kelishilgan.
TADBIRKORLIK SUBYEKTLARINI DAVLAT ROʻYXATIGA OLIShNING XABARDOR QILISh TARTIBIDA ROʻYXATGA OLUVChI ORGANLAR VA DAVLAT SOLIQ XIZMATI HAMDA DAVLAT STATISTIKA ORGANLARI OʻRTASIDA OʻZARO AXBOROT ALMAShINUVI TOʻGʻRISIDAGI YOʻRIQNOMAGA QOʻShIMChA KIRITISh HAQIDA
(resolution, 2015-06-08)

Oʻzbekiston Respublikasi Soliq kodeksi, “Davlat soliq xizmati toʻgʻrisida”, “Davlat statistikasi toʻgʻrisida”gi Oʻzbekiston Respublikasi qonunlari hamda Oʻzbekiston Respublikasi Prezidentining “Oʻzbekiston Respublikasining 2011-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida” 2010-yil 24-dekabrdagi PQ-1449-sonli qaroriga (Oʻzbekiston Respublikasi qonun hujjatlari toʻplami, 2010-y., 52-son, 513-modda) muvofiq Oʻzbekiston Respublikasi Davlat soliq qoʻmitasi va Davlat statistika qoʻmitasi qaror qiladilar: 1. Oʻzbekiston Respublikasi Davlat soliq qoʻmitasi va Davlat statistika qoʻmitasining 2006-yil 29-sentabrdagi 2006-40, 6-son qarori (roʻyxat raqami 1633, 2006-yil 31-oktabr) (Oʻzbekiston Respublikasi qonun hujjatlari toʻplami, 2006-y., 43-44-son, 434-modda) bilan tasdiqlangan “Tadbirkorlik subyektlarini davlat roʻyxatiga olishning xabardor qilish tartibida roʻyxatga oluvchi organlar va davlat soliq xizmati hamda davlat statistika organlari oʻrtasida oʻzaro axborot almashinuvi toʻgʻrisida”gi yoʻriqnoma quyidagi mazmundagi 23-1-band bilan toʻldirilsin: “23-1. Yakka tartibdagi tadbirkorning faoliyatini vaqtincha toʻxtatib turish yoki tiklash toʻgʻrisidagi arizasini olgan roʻyxatga oluvchi organ keyingi ish kuni tugashidan kechikmay Oʻzbekiston Respublikasi Davlat soliq qoʻmitasi va Oʻzbekiston Respublikasi Moliya vazirligi tomonidan tasdiqlanadigan shakl boʻyicha yakka tartibdagi tadbirkorning faoliyatini vaqtincha toʻxtatganligi yoki tiklaganligi toʻgʻrisida soliq boʻyicha hisobga qoʻyilgan joydagi davlat soliq xizmatiga axborot taqdim etadi”. 2. Ushbu qaror Oʻzbekiston aloqa va axborotlashtirish agentligi bilan kelishilgan. 3. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
OʻZBEKISTON RESPUBLIKASI PREZIDENTINING AYRIM QARORLARIGA OʻZGARTISHLAR KIRITISH TOʻGʻRISIDA
(resolution, 2025-11-26)

Oʻzbekiston Respublikasi Prezidentining “Davlat va xoʻjalik boshqaruvi organlari tuzilmasini yanada takomillashtirish va boshqaruv xodimlari sonini maqbullashtirish chora-tadbirlari toʻgʻrisida” 2010-yil 20-dekabrdagi PQ-1444-son qaroriga muvofiq: 1. Oʻzbekiston Respublikasi Prezidentining ayrim qarorlariga ilovaga muvofiq oʻzgartishlar kiritilsin. 2. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosari E.M. Gʻaniyev zimmasiga yuklansin. 1. Oʻzbekiston Respublikasi Prezidentining “Oʻzbekiston Respublikasi Tashqi iqtisodiy aloqalar, investitsiyalar va savdo vazirligi faoliyatini tashkil etish toʻgʻrisida” 2005-yil 26-iyuldagi PQ-136-son qarori 1-ilovasining 5-bandi oʻz kuchini yoʻqotgan deb hisoblansin. 2. Oʻzbekiston Respublikasi Prezidentining “2007 — 2010-yillarda xususiylashtirish jarayonlarini yanada chuqurlashtirish va xorijiy investitsiyalarni faol jalb qilish chora-tadbirlari toʻgʻrisida” 2007-yil 20-iyuldagi PQ-672-son qarori 2-ilovasidan 111-pozitsiya chiqarib tashlansin. 3. Oʻzbekiston Respublikasi Prezidentining “Sanoat kooperatsiyasi asosida tayyor mahsulotlar, butlovchi buyumlar va materiallar ishlab chiqarishni mahalliylashtirishni chuqurlashtirishga doir qoʻshimcha chora-tadbirlar toʻgʻrisida” 2009-yil 1-dekabrdagi PQ-1236-son qarori 2-ilovasidan “Oʻzinkommarkaz” OʻTIATM OAJ” katagi chiqarib tashlansin.
VAZIRLAR MAHKAMASINING “XORIJIY AVTOTRANSPORT VOSITALARI KIRIShI, ChIQIShI VA TRANZIT OʻTIShINI NAZORAT QILIShNI YANADA TAKOMILLAShTIRISh TOʻGʻRISIDA” 2008 YIL 17 DEKABRDAGI 274-SON QARORIGA OʻZGARTIRIShLAR KIRITISh HAQIDA
(resolution, 2018-05-04)

Xorijiy avtotransport vositalarining Oʻzbekiston Respublikasi hududiga kirishi, chiqishi va tranzit boʻyicha boʻlishini nazorat qilishni yanada takomillashtirish maqsadida Vazirlar Mahkamasi qaror qiladi: 1. Vazirlar Mahkamasining “Xorijiy avtotransport vositalari kirishi, chiqishi va tranzit oʻtishini nazorat qilishni yanada takomillashtirish toʻgʻrisida” 2008-yil 17-dekabrdagi 274-son qaroriga 1-ilovaga (Oʻzbekiston Respublikasi QT, 2008-y., 12-son, 66-modda) ilovaga muvofiq oʻzgartirishlar kiritilsin. 2. Mazkur qaror bilan kiritilayotgan oʻzgartirishlar 2011-yil 1-martdan boshlab kuchga kiradi. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 1. 1-banddagi “90” raqami “103” raqami bilan almashtirilsin. 2. 3-banddagi “200” raqami “230” raqami bilan almashtirilsin.
EKSPORTGA JOʻNATILADIGAN OʻZI IShLAB ChIQARGAN MAHSULOTNI BELGILASh QOIDALARI VA ULARGA OʻZGARTIRIShNI OʻZ KUChINI YOʻQOTGAN DEB TOPISh TOʻGʻRISIDA
(resolution, 2011-02-16)

Oʻzbekiston Respublikasi Prezidentining 2005-yil 26-iyuldagi PQ-136 sonli “Oʻzbekiston Respublikasi Tashqi iqtisodiy aloqalar, investitsiyalar va savdo vazirligi faoliyatini tashkil etish toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2005-y., 30-31-son, 225-modda) muvofiq Oʻzbekiston Respublikasi Tashqi iqtisodiy aloqalar, investitsiyalar va savdo vazirligi, Moliya vazirligi va Davlat bojxona qoʻmitasi qaror qiladilar: 1. Quyidagilar oʻz kuchini yoʻqotgan deb hisoblansin: Oʻzbekiston Respublikasi Tashqi iqtisodiy aloqalar vazirligi tomonidan 1998-yil 1-aprelda, Oʻzbekiston Respublikasi Moliya vazirligi tomonidan 1998-yil 2-aprelda 18 son bilan, Oʻzbekiston Respublikasi Davlat bojxona qoʻmitasi tomonidan 1998-yil 3-aprelda 02/19-2 son bilan tasdiqlangan Eksportga joʻnatiladigan oʻzi ishlab chiqargan mahsulotni belgilash qoidalari (roʻyxat raqami 420, 1998-yil 8-aprel); Oʻzbekiston Respublikasi Tashqi iqtisodiy aloqalar vazirligi tomonidan 1998-yil 9-iyulda 01/12-1 son bilan, Oʻzbekiston Respublikasi Moliya vazirligi tomonidan 1998-yil 13-iyulda 13-02-13/320 son bilan, Oʻzbekiston Respublikasi Davlat bojxona qoʻmitasi tomonidan 1998-yil 10-iyunda 02/20-15 son bilan tasdiqlangan “Adliya vazirligi tomonidan 1998-yil 8-aprelda 420-son bilan roʻyxatga olingan Eksportga joʻnatiladigan oʻzi ishlab chiqargan mahsulotni belgilash qoidalariga 1-son oʻzgartirish” (roʻyxat raqami 420-1, 1998-yil 7-iyul). 2. Ushbu qaror Oʻzbekiston Respublikasi Markaziy banki bilan kelishilgan. 3. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.